### MS_komisija za pobude obcanov

Številka: 03203-1/2012-3

Datum: 27. 3. 2012

**Z A P I S N I K**

**4. seje KOMISIJE ZA POBUDE OBČANOV**,

ki je bila v sredo, 21. marca 2012, ob 15.30 uri

v Banketni dvorani, Magistrat, Mestni trg 1, Ljubljana

|  |  |
| --- | --- |
| **Navzoči člani komisije:** mag. Anže LOGAR, Anton KRANJC, Marija Dunja PIŠKUR KOSMAČ, Marjan Jernej VIRANT, Julijana ŽIBERT |  |

|  |  |
| --- | --- |
| **Odsotni:** | - |

|  |  |
| --- | --- |
| **Ostali**  **navzoči:** | vodja Odseka za pobude meščanov Janja DOMITROVIČ, … (pri 4. Točki), … (pri 4. Točki), … (pri 4. Točki), ga. Nuša RUS (OUP), ga. Damjana POPOVIČ LJUBI (ORN), Peter SKUŠEK (OGDP), Marjeta –Meta VERBIČ (ČS Center),... (pri 8. Točki), www (pri 8. Točki), Gorazd MASLO (OGDP), Jelka ŽIBERT (OGDP), … (PP VIČ), … (pri 8. Točki), … (pri 8. Točki – neberljivo), Boris KAUČIČ (SODMS), |

Seja se je pričela ob 15.30 uri ob navzočnosti 5 članov komisije.

S sklicem seje so člani komisije prejeli predlog **dnevnega reda 4. seje Komisije za pobude občanov:**

1. **Potrditev zapisnika 3. seje Komisije za pobude občanov**
2. **Realizacija sklepov 3. seje Komisije za pobude občanov**
3. **Obravnava poročila župana o reševanju pobud in drugih vlog občanov ter drugih fizičnih in pravnih oseb**
4. **Pobuda Mreže NVO k spremembi imena stanovanjsko poslovnega kompleksa »Tobačno mesto Ljubljana« z dne 9. 11. 2011**
5. **Pobuda občana S. M. za preprečitev poseka gozda z dne 24. 5. 2011**
6. **Pobuda občanke M. B. glede prometne ureditve na Prulah z dne 5. 9. 2011**
7. **Pobuda za ureditev razmer med hišo Rimsko c. 7a in parkiriščem NUK 2 (Ljubljanska parkirišča in tržnice) z dne 6. 9. 2011**
8. **Razno**

Po sklicu seje so člani in članice prejeli tudi **Pobudo občana M. K. zaradi problema povzročanja hrupa in kaljenja nočnega miru Kluba Cirkus z dne 15.3.2012.**

Predlagana je bila razširitev dnevnega reda z omenjeno točko »**Pobuda občana M. K. zaradi problema povzročanja hrupa in kaljenja nočnega miru Kluba Cirkus z dne 15.3.2012«** na dosedanjo 8. točko.

8. točka **»Razno«** tako postane 9. točka dnevnega reda 4. seje Komisije za pobude občanov.

Nov predlagani dnevni red 4. seje Komisije za pobude občanov se tako skupaj s spremembo glasi:

1. **Potrditev zapisnika 3. seje Komisije za pobude občanov**
2. **Realizacija sklepov 3. seje Komisije za pobude občanov**
3. **Obravnava poročila župana o reševanju pobud in drugih vlog občanov ter drugih fizičnih in pravnih oseb**
4. **Pobuda Mreže NVO k spremembi imena stanovanjsko poslovnega kompleksa »Tobačno mesto Ljubljana« z dne 9. 11. 2011**
5. **Pobuda občana … za preprečitev poseka gozda z dne 24. 5. 2011**
6. **Pobuda občanke ... glede prometne ureditve na Prulah z dne 5. 9. 2011**
7. **Pobuda za ureditev razmer med hišo Rimsko c. 7a in parkiriščem NUK 2 (Ljubljanska parkirišča in tržnice) z dne 6. 9. 2011**
8. **Pobuda občana ... zaradi problema povzročanja hrupa in kaljenja nočnega miru Kluba Cirkus z dne 15.3.2012**
9. **Razno**

O dnevnem redu je razpravljal mag. Anže Logar. Nato je predsednik dal na glasovanje

**PREDLOG SKLEPA:**

**Komisija za pobude občanov sprejme predlog dnevnega reda 4. seje komisije skupaj s sprejeto spremembo.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Predlagani dnevni red | **JE** | bil sprejet s | **5** | glasovi ZA in | **0** | glasovi PROTI od | **5** | navzočih. |

**AD 1.**

**POTRDITEV ZAPISNIKA 3. SEJE KOMISIJE ZA POBUDE OBČANOV**

Gradivo za to točko so člani komisije prejeli s sklicem seje.

Razpravljal ni nihče, zato je predsednik komisije mag. Anže LOGAR dal na glasovanje

**PREDLOG SKLEPA:**

**Komisija za pobude občanov Mestnega sveta Mestne občine Ljubljana potrdi zapisnik 3. seje Komisije za pobude občanov z dne 26. oktobra 2011.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | **JE** | bil sprejet s | **5** | glasovi ZA in | **0** | glasovi PROTI od | **5** | navzočih. |

**AD 2.**

**REALIZACIJA SKLEPOV 1. SEJE KOMISIJE ZA POBUDE OBČANOV**

S sklicem seje so člani komisije prejeli pisne odpravke sklepov 3. seje Komisije za pobude občanov.

Na 3. seji komisije so bile pod **točkami 4, 5, 6, 7, 8 in 9** obravnavane naslednje pobude in pritožbe:

1. **Pobuda občana … za preprečitev poseka gozda z dne 24. 5. 2011**
2. **Pobuda meščana … glede določitve ravni hrupa na posebnih in podrejenih javnih površinah z dne 29. 7. 2011**
3. **Pobuda meščana … glede višine startnin na množičnih športno rekreativnih prireditvah z dne 1. 8. 2011**
4. **Pobuda občanke … glede prometne ureditve na Prulah z dne 5. 9. 2011**
5. **Pobuda za ureditev razmer med hišo Rimsko c. 7a in parkiriščem NUK 2 (Ljubljanska parkirišča in tržnice) z dne 6. 9. 2011**
6. **Razno**

Predsednik je vse člane in članice obvestil, da so bili vsi sklepi, ki so bili sprejeti ob obravnavi pobud občanov na 3. seji Komisije za pobude občanov, poslani naslovnikom in tudi prejeti, kar dokazujejo prispele povratnice. Glede realiziranih sklepov so bile zaključene točke 5. in 6., kjer se obe pobudi nanašata na meščana g. … glede ravni hrupa in višine startnin. Pobudnika smo o omenjeni obravnavi na seji KPO in zaključku obeh točk obvestili. Pobudnik se na obvestila ni odzval.

Predsedujoči je prisotne obvestil, da se obravnavane točke 4, 7 in 8 iz 3. seje KPO danes nadaljujejo na 4. seji KPO pod točkami 5, 6 in 7.

Pod točko razno je KPO na 3. seji komisije obravnavali pod točko A) Urejanje in košnja otroškega igrišča v Kosezah pod točko B) Pritožba nad ravnanjem mestnega redarstva in točko C) Obrezovanje dreves na Tesarski ulici 2,4,6. Na podlagi poslanih sklepov pod točko razno smo dobili dva odgovora s strani Oddelka za gospodarske dejavnosti in promet (Odsek za vzdrževanje), kjer nam sporočajo, da se košnja na otroških igriščih III kategorije izvaja skladno s potrjenim letnim planom vzdrževanja in je redno nadzirana (Točka A) ter da površine na Tesarski ulici 2-6 niso vključene v kataster oziroma plan vzdrževanja javnih zelenih površin, ker so to funkcionalne površine blokov (dvorišča). Za obrez na teh površinah skrbijo upravniki objektov (Točka C). Omenjena dva dopisa so prisotni prejeli pri sklicu 4. seje KPO. Odgovora pod točko B niso prejeli.

Predsedujoči je predlagal sklep:

**PREDLOG SKLEPA:**

**Komisija za pobude občanov ponovno pozove Mestno redarstvo za odgovor na podlagi sklepa pri B točki »Razno« 3. seje Komisije za pobude občanov.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | **JE** | bil sprejet s | **5** | glasovi ZA in | **0** | glasovi PROTI od | **5** | navzočih. |

Razpravljal ni nihče, zato je predsednik prešel na naslednjo točko.

**AD 3.**

**OBRAVNAVA POROČILA ŽUPANA O REŠEVANJU POBUD IN DRUGIH VLOG OBČANOV TER DRUGIH FIZIČNIH IN PRAVNIH OSEB**

S sklicem seje oziroma dodatnim gradivom so člani in članice komisije prejeli poročilo župana za obdobje november-december 2011 ter januar-februar-marec 2012. Hkrati so s sklicem seje oziroma dodatnim gradivom prejeli poročilo o servisu »Pobude meščanov«, prispelih na spletni naslov za obdobje oktober-november-december-2011 in januar-februar 2012.

Janja DOMITROVIČ, vodja Odseka za pobude meščanov v Kabinetu župana, je predstavila poročili župana ter poročilo o pobudah meščanov, prispelih na spletni naslov.

Razpravljala sta: Janja DOMITROVIČ in mag. Anže LOGAR.

Po končani razpravi je predsednik dal na glasovanje:

**PREDLOG SKLEPA:**

**Komisija za pobude občanov se je seznanila s Poročiloma župana o reševanju pobud in drugih vlog občanov ter drugih fizičnih in pravnih oseb za obdobje november-december 2011 ter januar-februar-marec 2012 kot tudi z mesečnimi poročili pobud občanov preko spletne aplikacije Servis »Pobude meščanov« za obdobje oktober-november-december-2011 in januar-februar 2012 in nanje nima pripomb.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | **JE** | bil sprejet s | **5** | glasovi ZA in | **0** | glasovi PROTI od | **5** | navzočih. |

**AD 4.**

**POBUDA MREŽE NVO K SPREMEMBI IMENA STANOVANJSKO POSLOVNEGA KOMPLEKSA »TOBAČNO MESTO LJUBLJANA« Z DNE 9.11.2011**

Omenjeno zadevo je Komisija za pobude občanov prejela 9. novembra 2011. Komisija je potrebovala še dodatno dokumentacijo in si jo tudi pridobila. S sklicem seje so člani komisije prejeli pobudo za preimenovanje stanovanjsko poslovnega kompleksa »Tobačna mesto Ljubljana«, dopis tajnika Komisije za poimenovanje naselij in ulic, dopis KPO Komisiji za poimenovanje naselij in ulic, dopis KPO na Ljubljanski urbanistični zavod d.d., dopis KPO na IMOS-G d.o.o, odgovor IMOS-G d.o.o. na KPO s prilogami (Direktorat za javno zdravje), dopis KPO na Zavod za varstvo kulturne dediščine Slovenije, odgovor ZVKDS na KPO s prilogo (odgovor na IMOS-G), prispelo gradivo posredovano na Odbor za urejanje prostora in urbanizem ter Komisiji za poimenovanje naselij in ulic ter prejet odgovor IMOS-G d.o.o. na KPO s prilogami (ZVKDS) z dne 3.2.2012. Po sklicu seje komisije so članice in člani prejeli še dodatni odgovor IMOS-G d.o.o. na KPO glede vabila na KPO ter odgovor pobudnika po e-pošti na KPO glede udeležbe na seji.

Predsedujoči je dal besedo članom in članicam Komisije za pobude občanov.

Razpravljali so člani komisije Marjan Jernej VIRANT, Dunja PIŠKUR KOSMAČ, Julijana ŽIBERT, Anton KRANJC in mag. Anže LOGAR.

Nato so besedo dobili še …. (pobudnik), ga. … (IMOS-G d.o.o) ter dr. … (pobudnik).

Po končani razpravi je dal predsednik na glasovanje naslednje

**PREDLOGE SKLEPOV:**

**1. Komisija se je seznanila s pobudo mreže nevladnih organizacij glede spremembe imena stanovanjsko poslovnega kompleksa »Tobačno mesto Ljubljana« z dne 9.11.2011.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | **JE** | bil sprejet s | **4** | glasovi ZA in | **1** | glasovi PROTI od | **5** | navzočih. |

**2. Komisija za pobude občanov naproša investitorja IMOS-G d.o.o da razmisli o spremembi komercialnega imena za poslovno stanovanjski kompleks »Tobačno mesto Ljubljana« na podlagi arhitekturnega, industrijskega, socialnega in urbanističnega vidika in v skladu s smernicami Zavoda za varstvo kulturne dediščine Slovenije.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | **JE** | bil sprejet s | **4** | glasovi ZA in | **1** | glasovi PROTI od | **5** | navzočih. |

**3. Komisija za pobude občanov naproša investitorja IMOS-G d.o.o, da umakne slogan »kultura bivanja« oz. »kultura življenja« iz komercialnega imena poslovno stanovanjskega kompleksa »Tobačno mesto Ljubljana« in o tej spremembi obvesti Komisijo za pobude občanov. S tem se obravnava te točke konča.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | **JE** | bil sprejet s | **4** | glasovi ZA in | **1** | glasovi PROTI od | **5** | navzočih. |

**AD 5.**

**POBUDA OBČANA … ZA PREPREČITEV POSEKA GOZDA Z DNE 24. 5. 2011**

Omenjeno zadevo je Komisija za pobude občanov že obravnavala na svoji 2. in 3. seji na kateri se je seznanila s pobudo občana v zvezi s posekom »gozdička« na območju nekdanje tovarne Tovil. Komisija je za nadaljevanje te točke potrebovala še dodatno dokumentacijo, katero si je na podlagi sklepov sklenjenih na 2. in 3. seji KPO tudi pridobila. Po 3. seji komisije so bili posredovani vsi sklepi vsem navedenim v dopisu, ki ste ga prejeli pod realizacijo sklepov.

Pri sklicu 4. seje komisije ste dodatno še prejeli odgovor Civilne iniciative Za ohranitev zelenega Viča in gozda ob sotočju Gradaščice in Glinščice, ki so ga oblikovali kot alternativno predlog oziroma kompromisno rešitev, dopis podjetja Pavlin d.o.o., Ljubljana za potrditev interesa za odkup zemljišča za razširitev dejavnosti na območju OPPN Tovil, odgovor Odbora za urejanje prostora in urbanizem s priponko odgovora Oddelka za urejanje prostora, dopis Gorenc d.o.o glede interesa za odkup zemljišča s prilogami, dopis pobudnika in civilne iniciative za ohranitev zelenega Viča in gozda ob sotočju Gradaščice in Glinščice s prilogami. Do danes so člani in članice komisije prejeli še dodatno gradivo prošnja KPO na Oddelek za urbanizem in Oddelek za varstvo okolja za odgovore na podlagi 3. seje KPO, prošnja KPO na Službo za pravne zadeve in Oddelek za ravnanje z nepremičninami za odgovore na podlagi 3. seje KPO ter odgovor Oddelka za varstvo okolja v zvezi z osnutkom in spremembami Odloka o urejanju in čiščenju javnih zelenih površin na območju MOL, odgovor Oddelka za urejanje prostora v zvezi z osnutkom in spremembami Odloka o urejanju in čiščenju javnih zelenih površin na območju MOL in odgovor Službe za pravne zadeve na KPO.

Predsednik je uvodoma povedal, da do danes komisija ni prejela odgovora Oddelka za urejanje prostora v zvezi z razgrnitvijo osnutka OPPN Tovil ter Oddelka za ravnanje z nepremičninami glede morebitnega odkupa dela zemljišča s strani MOL.

Predsedujoči je nato dal besedo gospe Nuši Rus iz Oddelka za urejanje prostora, da predstavi mnenje oddelka v navedeni zadevi in pripravo stališč do pripomb glede javne razgrnitve dopolnjenega osnutka OPPN (Tovil).

Predsedujoči je nato dal besedo gospe Damjani Popovič Ljubi iz Oddelka za ravnanje z nepremičninami glede pobude pobudnika za odkup dela zemljišča s strani MOL.

Predsednik je nato dal besedo članom komisije.

Razpravljali so člani in članice komisije: Marjan Jernej VIRANT, mag. Anže LOGAR in Dunja PIŠKUR KOSMAČ.

Po končani razpravi je dal predsednik na glasovanje naslednje:

**PREDLOGE SKLEPOV:**

**1. Komisija za pobude občanov na podlagi informacije, pridobljene s strani mestne uprave v zvezi z razgrnitvijo osnutka OPPN Tovil, sprejete na podlagi stališča kabineta župana z dne 13. 3. 2012, pozdravlja odločitev o zamrznitvi aktivnosti MOL v zvezi s pripravo OPPN na omenjenem področju.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | **JE** | bil sprejet s | **5** | glasovi ZA in | **0** | glasovi PROTI od | **5** | navzočih. |

**2. Komisija za pobude občanov poziva župana Mestne občine Ljubljana, da pozove pristojne oddelke MOL k pripravi sprememb in dopolnitev Odloka o urejanju in čiščenju javnih zelenih površin na območju MOL.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | **JE** | bil sprejet s | **5** | glasovi ZA in | **0** | glasovi PROTI od | **5** | navzočih. |

**3. Komisija za pobude občanov poziva župana Mestne občine Ljubljana, da pozove pristojne oddelke MOL in lastnike zemljišč, da na področju nekdanje tovarne Tovil ustrezno poskrbijo za nezavarovan objekt na tem območju in tako zagotovijo ustrezno varnost občank in občanov ter o tem obvestijo Komisijo za pobude občanov*.***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | **JE** | bil sprejet s | **5** | glasovi ZA in | **0** | glasovi PROTI od | **5** | navzočih. |

**4. Komisija za pobude občanov omenjeno točko začasno prestavlja na eno od naslednjih sej, dokler od pristojnih oddelkov in služb MOL ne pridobi ustreznih odgovorov. S tem se obravnava te točke začasno konča.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | **JE** | bil sprejet s | **5** | glasovi ZA in | **0** | glasovi PROTI od | **5** | navzočih. |

**AD 6.**

**POBUDA OBČANKE … GLEDE PROMETNE UREDITVE NA PRULAH Z DNE 5. 9. 2011**

S sklicem 4. seje so člani komisije prejeli dopis pobudnice … z dne 5. 9. 2011, e- dopis KPO Oddelku za gospodarske dejavnosti in promet (OGDP), odgovor Oddelka za gospodarske dejavnosti in promet (OGDP), posredovan realiziran sklep 3. seje KPO in odgovor ČS Center. Do danes so še članice in člani dodatno prejeli pohvalo ga. … glede prometa v Prulah, odgovor OGDP glede mirujočega prometa v Prulah ter uradni zaznamek tajnika KPO, Boris Kaučič glede pobude … in prometne ureditve v Prulah.

Predsedujoči komisije mag. Anže LOGAR je podal ugotovitve pri tej točki in nato dal na glasovanje naslednje:

**PREDLOGE SKLEPOV:**

**1. Komisija za pobude občanov se je seznanila s pobudo občanke glede prometne ureditve na Prulah ter odgovori pristojnih oddelkov MOL in ugotavlja, da je pobudnica … glede prometne ureditve mirujočega prometa (parkiranja) in trajnostne ureditve kolesarskih stez zadovoljna.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | **JE** | bil sprejet s | **5** | glasovi ZA in | **0** | glasovi PROTI od | **5** | navzočih. |

**2. Komisija za pobude občanov tako ugotavlja, da je bilo pobudi občanke ugodeno in s tem zaključuje omenjeno točko. S tem se obravnava te točke konča.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | **JE** | bil sprejet s | **5** | glasovi ZA in | **0** | glasovi PROTI od | **5** | navzočih. |

**AD 7.**

**POBUDA ZA UREDITEV RAZMER MED HIŠO RIMSKO C. 7A IN PARKIRIŠČEM NUK 2 (LJUBLJANSKA PARKIRIŠČA IN TRŽNICE) Z DNE 6.9.2011**

S sklicem 4. seje so člani komisije prejeli dopis Nadzornega odbora etažnih lastnikov v Zadevi: Pobuda za ureditev razmer med hišo Rimsko c. 7a in parkiriščem NUK 2 (Ljubljanska parkirišča in tržnice) z dne 6. 9. 2011, posredovane sklepe 3. seje komisije z dne 27.10.2011 in posredovan dopis KPO na MIZKŠ – lastnik zemljišča. Po sklicu seje so članice in člani komisije prejeli odgovor MVZT (MIZKS) glede projekta NUK 2, dopis KPO na JP LPT glede trenutne situacije na parkirišču NUK 2 ter odgovor JP LPT d.o.o glede namestitve avtomatske vhodno izhodne zapornice, avtomatske blagajne in video-nadzornega sistema na parkirišču NUK 2.

Do danes tako na komisijo niso prejeli odgovora glede (trajne) prepovedi nočnega parkiranja avtodomov, odgovora MIZKS (prej MVZT) glede vključitve prebivalcev Rimske ceste 7a, 1000 Ljubljana kot stranke v postopku pri izvedbi projekta NUK 2.

Predsednik je nato dal besedo predsednici ČS Center ga. …, da predstavi mnenje ČS Center v navedeni zadevi.

Nato je predsednik dal besedo g. Petru Skušku (OGDP), ki je predstavil mnenje oddelka v navedeni zadevi in v zvezi z omenjenim parkiriščem NUK 2.

Razpravljala sta člana in članica komisije: mag. Anže LOGAR, Dunja PIŠKUR KOSMAČ in Anton KRANJC.

Po končani razpravi je dal predsednik na glasovanje naslednje

**PREDLOGE SKLEPOV:**

**1. Komisija za pobude občanov ponovno pozove lastnika zemljišča (Ministrstvo za izobraževanje, znanost, kulturo in šport) da pri izvedbi noveliranega projekta NUK 2 v njegovo nadaljnjo pripravo vključi kot stranko v postopku tudi prebivalce in lastnike stanovanj na Rimski cesti 7a, 1000 Ljubljana.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | **JE** | bil sprejet s | **5** | glasovi ZA in | **0** | glasovi PROTI od | **5** | navzočih. |

**2. Komisija za pobude občanov poziva župana Mestne občine Ljubljana, da pozove pristojne oddelke MOL (Oddelek za gospodarske dejavnosti in promet) in lastnika zemljišča (Ministrstvo za izobraževanje, znanost, kulturo in šport), da preveri opcijo za postavitev znaka, ki izrecno prepoveduje nočno parkiranje avtodomov od 22.00 do 6.00 ure. V kolikor je postavitev omenjenega znaka dovoljena naj se ga v najkrajšem času postavi. O omenjeni zadevi naj obvesti Komisijo za pobude občanov.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | **JE** | bil sprejet s | **5** | glasovi ZA in | **0** | glasovi PROTI od | **5** | navzočih. |

**AD 8.**

**POBUDA OBČANA … ZARADI PROBLEMA POVZROČANJA HRUPA IN KALJENJA NOČNEGA MIRU KLUBA CIRKUS Z DNE 15. 3. 2012**

Omenjena točka je razširitev dnevnega reda 4. seje Komisije za pobude občanov. Omenjeno zadevo so članice in člani komisije dobili priloženo k dodatnemu gradivu. Ob dodatnem gradivu so člani in članice komisije prejeli dopis pobudnika … zaradi problema povzročanja hrupa in kaljenja nočnega miru kluba Cirkus z 8. prilogami, dopis pobudnika … glede zahtev stanovalcev, dopis pobudnika … glede dodatne dokumentacije in priloge ter priloge pridobljene na Odseku za pobude občanov glede problematike povzročanja hrupa in kaljenja nočnega miru kluba Cirkus z dne 15.3. 2012 (Pobudo … iz dne 10.11.2011, Dopisovanje OPO (Odsek za pobude občanov, OGDP (g. Maslo), Župan, vse prejete zadeve v pobudi na KPO, zapisnike sestankov z županom, dopise Kluba Cirkus o čiščenju, dopise podjetja Zmešaj si d.o.o. , odgovor tržnega inšpektorata, odgovor inšpektorata RS za okolje in prostor, MNZ-ja, policije, itd…). Do danes so še članice in člani komisije prejeli dopis OGDP s prilogami z dne 19. 3. 2012: a) Zapisnik sestanka z dne 13.3.2012 v zvezi s problematiko »Kluba Cirkus«, Trg MDB 7, Ljubljana); b) dopis predstavnika gostinskega lokala (g. …) in c) dopis predstavnika stanovalcev (g. …r), ter dopis g. … (lastnika lokala) glede poslušanja glasbe s prilogo pri g. … z dne 21.3.2012.

Predsedujoči je dal besedo pobudniku g. …, da predstavi omenjeno pobudo.

Nato je dobil besedo g. …, stanovalec v bližini lokala, in pobudnik za stranko v postopku pri odobritvi podaljšanega obratovalnega časa, da predstavi omenjeno problematiko.

Najemnik lokala, g. …, je predstavil njegovo mnenje.

Besedo je dobil predstavnik PP Ljubljana Vič g. … (namestnik komandirja PP Lj- Vič).

G. Gorazd Maslo in ga. Jelka Žibert iz Oddelka za gospodarske dejavnosti in promet sta predstavila mnenje oddelka v navedeni zadevi.

Svoje mnenje je podala tudi ga. Janja Domitrovič, vodja Odseka za pobude meščanov v Kabinetu župana, ki se z omenjeno problematiko ukvarja že dlje časa.

Predsedujoči je dal besedo članom in članicam Komisije za pobude občanov. Predsedujoči je zapustil sejo in predal vodenje seje podpredsednici ga. Dunji Piškur Kosmač.

Razpravljali so Marjan Jernej VIRANT, Dunja PIŠKUR KOSMAČ, Julijana ŽIBERT, Anton KRANJC, …, …, …, … in ….

Med razpravo je sejo komisije zapustil g. Anton Kranjc.

Po končani razpravi je predsedujoča dala na glasovanje naslednje

**PREDLOGE SKLEPOV:**

**1. Komisija za pobude občanov poziva župana Mestne občine Ljubljana, da pozove pristojni oddelek MOL (Oddelek za gospodarske dejavnosti in promet) da ob upoštevanju 9. člena Odredbe o merilih za določanje podaljšanje obratovalnega časa gostinskih obratov (UL RS, št. 1/2000), preveri opcijo podaljšanja obratovalnega časa Kluba Cirkus za naslednje 3 mesece do 30.6.2012, kot so predlagali predstavniki stanovalcev na Trg MDB, Groharjeve ulice, Vrtače, Prešernove ulice, Aškerčeve ulice, Lepi pot in Bičevje. O morebitnem podaljšanju obratovalnega časa Kluba Cirkus naj se obvesti komisijo.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | **JE** | bil sprejet s | **3** | glasovi ZA in | **0** | glasovi PROTI od | **3** | navzočih. |

**2. V prehodnem obdobju, do 30.6.2012 se naj poskuša odpraviti motnje  hrupa in vibracij, ki izhajajo iz Kluba Cirkus. Odprava  motenj hrupa in vibracij poteka v sodelovanju gostinca in stanovalcev in naj temelji na podlagi uradnih meritev opravljenih  v nočnem času pri stanovalcih v okolici gostinskega obrata. Uradna meritev tresljajev mora bodisi potrditi stališča okoliških prebivalcev, bodisi ovreči.  Stanovalce in gostinca pozivamo h konstruktivnemu sodelovanju pri opravljanju teh meritev.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | **JE** | bil sprejet s | **3** | glasovi ZA in | **0** | glasovi PROTI od | **3** | navzočih. |

**3. Policija (PP Vič) in Mestno redarstvo naj izvajata dodatne kontrolne obhode za zagotavljanje javnega reda in miru. O kršenju javnega reda in miru naj do 30. 6. 2012 obveščata OGDP in Komisijo za pobude občanov.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep | **JE** | bil sprejet s | **3** | glasovi ZA in | **0** | glasovi PROTI od | **3** | navzočih. |

**AD 9.**

**RAZNO**

Pod točko razno so člani komisije še razpravljali o okvirnem sklicu naslednje seje KPO v mesecu juniju 2012.

Nato je predsedujoča ob 18.00 uri sejo končala.

|  |  |  |  |
| --- | --- | --- | --- |
| Zapisal:  Boris KAUČIČ  Tajnik komisije | Komisija za pobude občanov  Predsednik  Mag. Anže LOGAR | | |
|  | |  |